cyanic-selkie/wikianc huggingface dataset:
PISA
PISA ehk rahvusvaheline õpilaste õpitulemuslikkuse hindamisprogramm (Program for International Student Assessment) on Majanduskoostöö ja Arengu Organisatsiooni poolt nii liikmesriikides kui ka mitteliikmesriikides läbiviidav ülemaailmne uurimus, mille käigus hinnatakse 15-aastaste õpilaste õpitulemuslikkust lugemise, matemaatika ja loodusteaduste valdkonnas. Esimest korda viidi PISA testimine läbi 2000. aastal ja pärast seda on seda korratud iga kolme aasta tagant. PISA eesmärk on parandada hariduspoliitikat ja tulemusi.
PISA tutvustusvideo (inglise keeles)
Ajalugu
PISA on suurim ja tuntuim haridusuuring maailmas. Selle algatas 1980. aastate teises pooles Majandusliku Koostöö ja Arengu Organisatsioon (OECD) eesmärgiga parandada hariduse kvaliteeti OECD riikides. Esimene PISA-test tehti 2000. aastal ning on korratud iga kolme aasta järel. Esimeses PISA-testis osales õpilasi 32 riigist ning testi pearõhk oli lugemisel. Eesti osales esimest korda PISA uuringus 2006. aastal, mil rõhuasetus oli loodusteadustel. PISA on toimunud kuuel korral, millest Eesti on osalenud neljal korral. Algul fokuseerus uuring vaid OECD riikidele, kuid hiljem otsustati seda laiendada ka mitteliikmesriikidele.
Saadjärve Kalevipoja lingukivi
Kalevipoja lingukivi (ka Noorema Kalevipoja kivi ja Saadjärve Ohvrikivi) on ohvrikivi Tartumaal Äksi kihelkonna Saadjärve külas.
Legendi järgi heitsid Kalevi kolm poega selles kohas kivisid ja rahn pudenenud raskuse tõttu Kalevipojal näppude vahelt. Kaugemal lõunas on Saadjärves Vanema venna kivi, järve lõunakaldal Keskmise venna kivi ning veel enam lõunas Noorema venna kivi.
PISA
Eesmärk
PISA peamine eesmärk on hinnata õpilaste kompetentsust, mis aitab neid koolile järgnevas elus aktiivselt osaleda. PISA hindab õpilaste suutlikkust rakendada oma oskusi ja teadmisi elulistes situatsioonides, nii isiklikes, sotsiaalsetes kui ka globaalsetes olukordades. Terminit "kirjaoskus" kasutatakse seetõttu, et rõhutada õpilase teadmiste kasutamise oskust igapäevaelus. Näiteks funktsionaalses lugemises selgitatakse õpilase oskust teavet hankida, hinnata, diagramme lugeda, leida seoseid tekstis, tõlgendada, järeldada jne. PISA uuringu eesmärk on hinnata teadmisi (1000 punkti skaalaga ), mida on võimalik rakendada päriselus esile tulevate probleemide lahendamises. PISA uuringuga püütakse mõõta, kui hästi on noored omandanud teadmisi ja oskusi, mis on vajalikud edukate ühiskonnaliikmetena toimimiseks. Õpilased ei saa kõike eluks vajalikku omandada koolist. Selleks, et olla tõhus õppija ka elukestva õppe kontekstis, on vaja mitte ainult teadmisi ja oskusi, vaid ka arusaamu, miks ja kuidas õpitavat omandada. PISA mõõdab õpilaste teadmisi ning PISA palub õpilastel anda teavet oma õpimotivatsiooni, iseendaga seotud arvamuste ja oma õpistrateegiate kohta.
Saadjärve Kalevipoja lingukivi
Umbes 1,55 meetri kõrgune graniidist rändrahn on looduskaitse all 1964. aastast.
PISA
Korraldus
PISA programmi juhib Pariisis asuv OECD sekretariaat ning prioriteedid paneb paika liikmesriikide esindajatest koosnev PISA Ülemkogu. Testi korraldamise eest hoolitseb rahvusvaheline konsortsium, kuhu kuulusid organisatsioonid, kes vastutasid uuringu eri etapi eest – valimi koostamise ja testi korraldamise, testide lingvistilise kontrolli korraldamise ja nende originaalile vastavuse kontrollimise, küsimustike koostamise jne eest. Eesti osalemise PISA uuringus otsustab ja uuringut rahastab Haridus- ja Teadusministeerium, uuringu viib läbi SA Innove.
Valim
Valimi koostamisel arvestatakse poiste ja tüdrukute, maa- ja linnakoolide proportsioone, koolide õppekeeleti jagunemist jms, et tagada valimi esinduslikkus riigi õpilaste suhtes. Riikidele antakse konkreetsed juhised, milliseid koole või õpilasi saab valimist välja jätta. Samuti selgitatakse välja proportsioon õpilaskonnast, mida valim peab katma. Rahvusvahelise uurimuse paikapidavuse jaoks on väga tähtis, et iga osalev riik peab rangelt kinni valimile esitatavatest nõudmistest. Õpilaste osalustase peab olema vähemalt 85% (2012. aastal Eesti vastav protsent 93%) õpilaste seas, kelle poole pöörduti ning sama näitaja koolide seas peab olema vähemalt 85% (Eesti 100%). Valimi nimekirja kantud õpilastest tohib välja jätta maksimaalselt 5% (Eesti 2,33%). On väga oluline, et riigid järgivad protseduurireegleid, ainult sel viisil on tulemused võrreldavad.
Saadjärve Kalevipoja lingukivi
Kultusekivi on arheoloogiamälestisena ka muinsuskaitse all.
PISA
Testi sooritamine
Õpilased teevad 2-tunnilise testi, mis sisaldab küsimusi nii peamisest hinnatavast kirjaoskusest kui ka väiksema mahuga hinnatavatest kirjaoskustest. Neid oskusi hinnatakse ülesannete abil, mis tavaliselt sisaldavad teksti, diagrammi, tabelit või skeemi, kusjuures infoallikad kirjeldavad tegeliku elu olukorda. Pärast ülesannete lahendamist täidavad õpilased küsimustiku oma suhtumistest teemadesse (nt loodusteadusesse või lugemisse) ja taustast. Koolijuhid täidavad samuti küsimustiku, millega kogutakse infot kooli kohta: töötajate arv, õpetajate hoiakud, kooli ja õpetajate iseseisvus, info kooli ressursside, praktikate, põhimõtete kohta jne.
Matemaatika
Matemaatiline kirjaoskus hõlmab võimet näha matemaatika vahenditega lahendatavaid elulisi probleeme ja oskust sõnastada need matemaatika keeles; oskust lahendada saadud matemaatiline mudel ja suutlikkust tõlgendada saadud matemaatilist tulemust probleemi elulises kontekstis.
Lugemine
Funktsionaalne lugemisoskus on kirjalike tekstide mõistmine, kasutamine ja kajastamine ning osadus kirjalike tekstidega selleks, et saavutada oma eesmärke, arendada oma teadmisi ja võimeid ning osaleda ühiskonna elus.
Loodusteadus
Loodusteaduslik kirjaoskus sisaldab arusaamist loodusteaduse mõistetest, samuti oskust rakendada teaduslikke seisukohti ja teha tõendusmaterjali põhjal teaduslikke järeldusi.
PISA tõlgendamine
PISA tulemused on esitatud kahel viisil – keskmiste punktide ja saavutustaseme järgi: 39-punktine erinevus tulemustes on arvestuslikult võrdne ühe õppeaasta jooksul omandatud teadmistega. Pädevuste omandamisest saab parema ülevaate ka saavutustasemete lõikes. PISA testis võetakse arvesse ka noorte sotsiaal-majanduslikku tausta, mis koosneb elementidest nagu vanemate haridus, kodu jõukus, õpilase kodused õppetingimused. Samuti kodu üldine kultuuriline ning hariduslik suunitlus, mille üheks mõõdupuuks on näiteks raamatute olemasolu.
Tulemused
2015. aasta testi põhiküsimused olid järgmised:
Eesti PISA
Eesti on põhihariduse tulemuslikkuse ja võrdsuse kindlustamise poolest Euroopas tippriik ning maailmas tippu kuuluvate riikide grupis. Väga head tulemused saavutatakse oluliselt tagasihoidlikuma finantsressursiga kui teistes OECD riikides. Eesti põhiharidussüsteemi peetakse maailma parimaks koos Kanada, Taani, Hongkongi ja Macauga (Hiina). Need on riigid ja piirkonnad, kus haridussüsteem kindlustab õpilastele head teadmised ja oskused ning võrdse juurdepääsu haridusele. Eesti on suurendanud tippsooritajate osakaalu kõikides hindamisvaldkondades ja vähendanud nõrkade tulemustega õpilaste osakaalu lugemises. Sarnase muutusega riike on väga vähe. Eesti on kindlustanud võrdse ligipääsu kvaliteetsele ja õpilast toetavale haridusele. Sotsiaalmajandusliku tausta mõju õpilaste tulemustele on üks väiksemaid maailmas ning suur osa nõrga sotsiaal-majandusliku taustaga peredest pärit õpilastest saavutab häid tulemusi. Koolidevahelised erinevused on väikesed, sh ka erinevused maa- ja linnakoolide vahel. Kümne aastaga on silmapaistvalt paranenud poiste funktsionaalne lugemisoskus, mis on kahandanud vahet poiste ja tüdrukute tulemuste vahel. Õppimise aeg koolis on oluliselt lühem, võrreldes teiste osalenud riikidega, kuid väljaspool kooli õppimisele kuluv aeg on hinnanguliselt OECD keskmine. Eesti eesmärk on suurendada aastaks 2018 tippsooritajate hulka.
Eesti 2015. aasta kokkuvõte
13. aprillist 8. maini 2015 toimus Eesti koolides PISA 2015 põhitest, mille tulemused avalikustati 2016. aasta detsembris. Eesti osales neljandat korda ning test oli täies mahus elektrooniline. Uuringu peamiseks fookuseks olid loodusteadused. Tulemused on stabiilselt väga head kõikides valdkondades. Suurimaid edusamme on õpilased teinud funktsionaalses lugemises, kasvanud on just poiste lugemisoskus. Eesti kool tagab õpilastele suurepärased teadmised ning hirmuvaba õpikeskkonna. Eesti õpilaste bioloogia, geograafia, füüsika ja keemia alased teadmised ning oskused on maailmas tipptasemel. Eesti õpilased on Euroopas 1. ja maailmas Singapuri ja Jaapani järel 3. kohal keskmise tulemusega 534 punkti. Varasemaga võrreldes on rohkem õpilasi ehk tippsooritajaid, kes suudavad lahendada keerukaid ja väga keerukaid ülesandeid. Eesti õpilaste tulemused on 2006. aastaga võrreldes oluliselt paranenud. Eesti poiste ja tüdrukute matemaatikaalased teadmised ja oskused ei erine. Madala sotsiaalmajandusliku taustaga õpilastest 48% said loodusteadustes väga kõrged tulemused. Kodune taust mõjutab õpitulemust väga vähe, vaid 8% ulatuses. Eesti õpilaste tulevikuplaanid ja vaba aeg. IT-valdkond on Eesti 15-aastastele õpilaste hulgas OECD riikidest populaarseim, Eesti tippsooritajatest 12,5% soovib tulevikus selles valdkonnas töötada. Varasemast rohkem õpilasi omab ettekujutust oma tulevikuametist. Kui 2006. aastal 26% õpilastest ei osanud vastata oma tulevikukarjääri kohta, siis 2015. aastal on nende õpilaste osakaal 15%. Kõige populaarsem tulevikuamet oli firma- või ärijuht, millele järgnesid IT-spetsialist, jurist või advokaat, arst, psühholoog, programmeerija ja kokk. Paljud noored nimetasid ka disaineri, muusiku, näitleja ja treeneri ametit. 43% Eesti õpilastest soovib omandada kõrgharidust ehk jõuda kas bakalaureuse, magistri või doktorikraadini. Üle viiendiku õpilastest loodab omandada rakenduskõrghariduse. Eesti õppekeelega koolide õpilased on rohkem orienteeritud akadeemilisele kõrgharidusele, vene õppekeelega koolide õpilaste seas on populaarseim rakenduskõrgharidus. Sport on õpilaste seas populaarne vaba aja veetmise viis. Vaid 5% õpilastest tunnistas, et nad ei tegele mõõduka ega intensiivse füüsilise tegevusega. Võrreldes osalenud riikidega erinevad Eestis õpilaste tulemused kooliti vähe, vaid 16,8% ulatuses. Eesti õpilane kulutab nädalas keskmiselt 1527 minutit õppimisele koolis, mis on vähem kui enamikus OECD riikides. Eesti kool pakub õpilastele palju võimalusi osaleda teadusvõistlustel, Eesti on vastava näitaja järgi maailmas 6. kohal. Eestis on maakoolides ja nõrgema sotsiaalmajandusliku taustaga koolides rohkem arvuteid kui linna- ja tugevama sotsiaalmajandusliku taustaga koolides. Poiste ja tüdrukute lugemissoorituse vahe on küll vähenenud, kuid jätkuvalt suur. Tagasihoidliku lugemisoskusega õpilaste osakaal on poiste seas suurem.
Eesti hariduse mõjutajad
Hea hariduse taga on eelkõige Eesti õpilane, õpetaja ja kool. Eestis väärtustatakse haridust kõrgelt ning põhiharidus on olnud väga tugev juba aastakümneid. Rahvusvahelise täiskasvanute oskuste uuringu PIAAC järgi on ka Eesti 50–60-aastaste põhiharidusega täiskasvanute oskused OECD riikide võrdluses tipptasemel. Eesti haridussüsteem lähtub võrdsuse ja ühtluskooli (comprehensive school) põhimõttest. Lapsi ei valita akadeemiliste võimete alusel ega selekteerita tulemuste alusel. Kooli ülesanne on tagada igaühele parimad õpivõimalused hoolimata perekonna elukohast või sissetulekust. Väga palju tähelepanu pööratakse hariduslike erivajadustega lastele. Eesti koolil ja õpetajal on suur autonoomia. Samal ajal toimib nii kooli kui ka riigi tasandil tulemuslikkuse seire. Riigi tasandil on õppekavas kokku lepitud, millised tulemused peab õpilane saavutama. Eesmärgini jõudmine on professionaalse õpetaja otsustada. Haridus on nii valitsuse kui ka omavalitsuste prioriteet. Hoolimata majanduskriisist suurendas Eesti aastatel 2005–2012 hariduskulutusi õpilase kohta 30%. Eesti õpetajate palk on viimase viie aasta jooksul tõusnud 40%. Eestis väärtustatakse haridust kõrgelt ning põhiharidus on olnud väga tugev juba aastakümneid. Üks põhjus heade loodusteaduste tulemuste taga on see, et Eesti kool õpetab loodusaineid eraldi (füüsika, keemia, geograafia, bioloogia), paljudes riikides praktiseeritav integreeritud loodusteaduste õpe (science) ei taga meie hinnangul õpilaste teadmisi ja oskusi vajalikul määral.
Tulevikuplaanid
Kuigi rahvusvahelises võrdluses on koolidevahelised erinevused väikesed, tahame vahet veelgi vähendada, kui tõstame koolide õppe- ja kasvatustöö kvaliteeti ja parandame õppimiseks loodud tingimusi ja juhtimist. Selleks on vaja tõsta õpetajate ja juhtide professionaalsust ning korrastada koolivõrku. Vahe eesti ja vene õppekeelega koolide tulemuste vahel püsib ning selle vähendamiseks tuleb vene õppekeelega koolidele ning sealsetele õpetajatele tagada jätkuvalt riiklik lisatugi. Õpetajaameti atraktiivsus on põhikooliõpilaste jaoks teiste ametite taustal jätkuvalt madal. Koolist põhjuseta puuduvate ja hilinevate õpilaste osakaal on endiselt suur ning pole viimase kolme aasta jooksul oluliselt muutunud. Puudumiste ja õpitulemuste vahel on selge seos – koolist puudumine toob kaasa õpitulemuste halvenemise.
Eesti osalejate koosseis alates aastast 2006
Eesti infograafik: tulemuste võrdlus
Rahastus
Pisa on sponsoreeritud ja juhendatud OECD poolt. Seda rahastavad osalevad riigid. Eesti osalemise PISA uuringus otsustab ja uuringut rahastab Haridus- ja Teadusministeerium, uuringu viib läbi SA Innove.
Viited
__SISUKORDEES__
Patentoloogia
Patentoloogia on intellektuaalomandiga seotud teadmiste kogum, milles käsitletakse leiutiste, kasulike mudelite ja tööstuslike näidiste loomise, samuti kaubamärkide registreerimise, rakendamise ning vastava õiguskaitse küsimusi.
Tabasalu Gümnaasium
Tabasalu Gümnaasium on riigigümnaasium Harku vallas Tabasalu alevikus. Kool alustas tegevust 2021. aastal, kui Tabasalu Ühisgümnaasiumist eraldati gümnaasiumiosa.
Tabasalu Gümnaasiumi jaoks valmis 2021. aastal uus koolimaja. Koos samal aastal valminud Tabasalu Kooli hoone ja spordihoonega moodustavad need Tabasalu hariduslinnaku. Koolihooned projekteerisid arhitektuurikonkursi võitjad Pelle-Sten Viiburg ja Andro Mänd arhitektuuribüroodest Doomino Arhitektid OÜ ning Hoov AB OÜ.
Reet Made
pisi|Reet Made Reet Made (kuni 1963 Jõeots; sündinud 4. mail 1941 Tallinnas) on eesti ajakirjanik ja kirjanik.
Õppis Tallinna 20. Keskkoolis. 1968. aastal lõpetas Tartu Riikliku Ülikooli eesti filoloogia ajakirjanduse eriharus.
Aastatel 1961–2001 töötas ta Eesti Raadios saadete autori, toimetaja, vanemtoimetaja ja toimetuse juhatajana, lõpuks produtsendi – vastutava toimetajana. Tema toimetatud või autorisaated on olnud "Tüdrukud", "Mõistukera", "Mikriveski", "Akadeemiline pooltund", "Risti-rästi ümber ilma", "Valmistatud Eestis. Eesti edukad ettevõtted", "Kooliprii", "Lastetuba" jt. Osalenud reporterina laulupidude, Noorteraadio matkamängude ja raadio otseülekannetes. Teinud saateid ka Eesti Televisioonile.
Aastatel 1994–2000 oli Made Lasnamäe Üldgümnaasiumi raadioeriala õpetaja.
Reet Made on Eesti Ajakirjanike Liidu liige 1969. aastast ja Eesti Ettevõtlike Naiste Assotsiatsiooni (EENA, BPW Estonia) liige.
"Lapsepõlvelood"
2008. aastal ilmus tema raamat "Lapsepõlvelood", mis sisaldab 20 tunnustatud kultuuriinimese lapsepõlvelugusid. Tema valikus on oma lugusid vestnud Valli Lember-Bogatkina, Heljo Mänd, Uno Loop, Heinz Valk, Aarne Üksküla, Voldemar Kuslap, Aili Paju, Tõnu Aav, Paul-Eerik Rummo, Maimu Berg, Aleksei Turovski, Priit Pärn, Leelo Tungal, Lembit Ulfsak, Katrin Karisma, Ivo Linna, Olav Ehala, Elle Kull, Mihkel Mutt ja Rein Raud.
Isiklikku
Reet Made on abielus majandusteadlase ja poliitiku Tiit Madega. Ta on kahe poja ema ja viie lapse vanaema. Majandusharidusega poeg Tambet Made (s. 1967) on majanduskonsultant. Poeg Vahur Made (1971–2017) oli ajaloodoktor.
Reisihuvilisena on Reet Made külastanud ligi sadat riiki.
Põlgaste mõis
pisi|Mõisa peahoone (september 2014)
Põlgaste mõis (saksa keeles Pölks) oli rüütlimõis Võrumaal Kanepi kihelkonnas. Mõisasüda asub nüüdisajal Põlvamaal Lahe küla territooriumil.
Mõis eraldati 17. sajandi lõpul Krootuse mõisast.
Mõisa esimene omanik oli Georg Rothausen. Põhjasõja järel vahetus mõisa omanik sageli. Pikemat aega oli see 19. sajandil von Rothide käes. Viimane mõisa omanik (1919. aastani) oli Erich von Oettingen.
Lea Leiten
pisi|Lea Leiten esinemas 25. juulil 2013 Kuressaare Arensburgi ooperikohvikus Lea Leiten (sündinud Eglon 24. aprillil 1966 Jõgeval) on eesti pianist ja kontsertmeister.
Leiten on õppinud klaverimängu Tallinna Muusikakeskkoolis ja Tallinna Riiklikus Konservatooriumis Kalle Randalu ja Peep Lassmanni juures.
1986 saavutas Lea Leiten II preemia Čiurlionise-nimelisel pianistide konkursil Vilniuses ja 1988 diplomi vabariiklikul pianistide konkursil Tallinnas. Teda on pälvinud parima kontsertmeistri auhinna vabariiklikel ja rahvusvahelistel keelpilli- ja puhkpillimängijate konkurssidel.
Leiten töötab Eesti Muusika- ja Teatriakadeemias ning Tallinna Muusikakeskkoolis kontsertmeistrina ja tegutseb aktiivse kammermuusikuna. Ta on abielus Jüri Leiteniga.
Monika Soćko
pisi| Monika Soćko (2022)
Monika Soćko (sünninimi Monika Bobrowska; sündinud 24. märtsil 1978 Varssavis) on poola maletaja, rahvusvaheline suurmeister (2008).
Soćko on 8-kordne Poola malemeister (1995, 2004, 2008, 2010, 2013, 2014, 2016, 2017). Ta võitis 2010. aastal Rijekas Euroopa naiste meistrivõistlustel pronksmedali.
Ta mängis naiste maailmameistrivõistlustel. 2008. aastal MM-i turniiril Naltšikis (64 osavõtjat, nokautsüsteem) kaotas Soćko teises ringis Hoang Thanh Trangile ja 2010. aastal MM-i turniiril Antakyas kaotas ta teises ringis Zhu Chenile. 2012. aastal MM-i turniiril Hantõ-Mansiiskis võitis ta avaringis Almira Skripchenkot ja teises ringis Hou Yifani, kuid kaheksandikfinaalis kaotas ta Antoaneta Stefanovale. 2015. aastal MM-i turniiril Sotšis võitis ta avaringis Deimantė Daulytėt, kuid teises ringis kaotas selle turniiri võitnud Marija Muzõtšukile.
Soćko sai FIDE-lt 1994. aastal naiste rahvusvahelise meistri, 1995. aastal naiste suurmeistri ja 2008. aastal rahvusvahelise suurmeistri nimetuse.
Ta on abielus malesuurmeister Bartosz Soćkoga.
Täieliku peegeldumise piirnurk
Täieliku peegeldumise piirnurk on selline langemisnurk, millele vastav murdumisnurk on 90°. Täieliku peegeldumise piirnurgast suuremate nurkade korral peegeldub valgus täielikult, väiksemate nurkade korral osa valgusest peegeldub ja osa murdub.
Hariliku rästiku mürk
Hariliku rästiku mürgiks (ladina venenum Viperae berus) nimetatakse rästiku süljenäärmete toksilist eritist (sülge), mis on kliiniliselt tähtis droog.
Eesti-Läti Ühing
Eesti-Läti Ühing oli Eesti esimesel iseseisvusajal tegutsenud ühing, mille eesmärk oli edendada eeskätt Eesti ja Läti kultuuri- ja majandussuhteid. Ühingu esimees oli Ants Piip.
Hariliku rästiku mürk
Hariliku rästiku mürgiks nimetatakse ka maokasvandustes ning kodumajapidamistes rästikutelt lüpstavat värsket sülge, sellest valmistatud kuivmürki ning katseloomadele süstitavat hariliku rästiku mürki.
Eesti-Läti Ühing
Ühing asutati 14. septembril 1928 Arthur Uibopuu, Leo Sepa ja Karl Korneli eestvedamisel. Teiste andmete järgi avati ühing uuesti 13. juunil 1932 ja asutajad ei olnud samad mis 1928.
Ühing lõpetas tegevuse 1940. Aastal 1940 oli ühingus vähemalt 148 liiget.
Hariliku rästiku mürk
Hariliku rästiku mürgi ained on ravimpreparaadi Viprosal B peamiseks toimeaineks.
Keemiline koostis
Rästiku süljenäärmete nõres (vedelikuna) on tuvastatud mitmeid ensüüme (pole teada, kas on uuritud ka rünnaku ehk normaalse jahi käigus eritatava nõre keemilist koostist): proteaase, fosfolipaase, nukleotidaase, hüaluronidaase, metalloproteinaase (75% hariliku rästiku mürgi proteolüütilisest toimest omistatakse just nimetatud proteinaasidele) jt.
Peamine toimeaine on viperotoksiin.
Hariliku rästiku mürk loomade vereringes
Rästikud kasutavad eesmürgihambaid väikeste saakloomade surmamiseks aga ka enesekaitsel. Kokkupuutel (sisenemine vereringesse) teiste bioloogiliste organismidega nagu röövloomad ja vaenlased (näiteks inimene) võib toksiin põhjustada eri raskusastmega mürgistusseisundeid ka surma.
Rästikutelt laboratooriumides kogutud mürgi keskmine surmav annus laborihiir(t)ele manustatuna on naha alla süstituna 6,45 mg/kg, kõhuõõnde süstituna 0,80 mg/kg ja veeni süstituna 0,55 mg/kg.
Nanoarchaeota
Nanoarchaeota on arhede hõimkond.
2012. aasta alguse seisuga kuulub hõimkonda ainult üks liik – Nanoarchaeum equitans. See arhe leiti esimest korda 2002. aastal Islandi lähedalt merest hüdrotermide juurest ning tegu on termofiiliga.
Harju-Risti kirikumõis
Harju-Risti kirikumõis (saksa keeles Pastorat Kreutz) oli kirikumõis Risti kihelkonnas Harjumaal. Nüüdisajal jääb mõis Harju maakonda Lääne-Harju valda.
Tepripalu kaitseala
Kaitseala on moodustatud 1964. aastal, et kaitsta võsu-liivsibula (Jovibarba globifera; II kategooria liik) looduslikku kasvukohta ehk Tepripalu männikut. Männiku moodustavad ebaühtlase täiusega 50–65-aastased männid.
Caldwelli maakond (Texas)
Caldwelli maakond (Caldwell County) on maakond Ameerika Ühendriikides Texase osariigis.
Maakonna halduskeskus on Lockhart.
Maakond moodustati 1848. aastal.
Ahermaa
"Ahermaa" (originaalis "The Waste Land", eesti tõlkes ka "Tühermaa") on T. S. Elioti 1922. aasta luuletus. Seda peetakse sageli üheks 20. sajandi mõjukaimaks ja tähtsaimaks luuletuseks.
Luuletuses on 434 rida.
See on pühendatud Ezra Poundile.
"Ahermaa" ilmus oktoobris 1922 Inglismaa ajakirjas The Criterion ja USA ajakirjas The Dial (novembrinumbris). Eraldi raamatuna koos autori kommentaaridega ilmus luuletus USAs detsembris 1922 ja Inglismaal septembris 1923.
Eliot varustas oma teose kommentaariumiga "Märkmeid "Ahermaa" kohta".
Sisu
"Ahermaa" käsitleb modernse inimese üksindust ja tühjust ning esimese maailmasõja järgset arengut.
pisi|"Ahermaa" epigraaf ja pühendus. Kasutatud on ladina, vanakreeka, inglise ja itaalia keelt. Luuletuse moto pärineb Petroniuse "Satyriconist":
Pühendusega Ezra Poundile tsiteerib ta Dante "Purgatooriumi" (XXVI laul, 117 rida), kes väljendiga il miglior fabbro viitab Arnaut Danielile.
Wrzelowiec
Wrzelowiec on küla Poolas Lublini vojevoodkonnas Opole Lubelskie maakonnas Wrzelowieci vallas. Wrzelowiec asub Opole Lubelskiest umbes 7 km lõunaedelas ja Lublinist ligikaudu 47 km lääneedelas.
Ahermaa
Sisu
Luuletus ise koosneb viiest osast:
Eesti keeles on luuletus ilmunud Paul-Eerik Rummo tõlkes ajakirjas Looming (12/1992) ning kogumikus "Ahermaa ja teisi luuletusi" (1999).
Wrzelowiec
Wrzelowiecil olid linnaõigused aastatel 1543–1824.
Mara piirkond
Mara piirkond on 1. järgu haldusüksus (piirkond) Tansaanias. Piirkond piirneb põhjas Keeniaga ja läänes ning loodes Victoria järvega, mille teisel kaldal asub Uganda
Evangelist
Evangelist on kristlikus traditsioonis isik, kellele on omistatud evangeeliumi koostamine.
Traditsiooniliselt on evangeliste neli vastavalt Piibli Uue testamendi kanooniliste evangeeliumide arvule - Matteuse evangeelium, Markuse evangeelium, Luuka evangeelium ja Johannese evangeelium - apostlid Matteus, Markus, Luukas ja Johannes. Evangeeliumide nimetused ilmuvad varaste kirikuisade teostesse alles alates 2. sajandist, ükski evangeeliumitekst pole autori signeeritud.
Uues testamendis ilmub nimetus "evangelist" üksnes kolmel korral: Apostlite tegude raamatus 21:8 ; Pauluse kirjas efeslastele 4:11 ; ja teises kirjas Timoteosele 4:5. Seal ei tähista see veel üht neljast evangeeliumi koostajast nagu tänapäeval tuntud traditsioonis, vaid lihtsalt evangeeliumi kuulutajat.
Ikonograafia
Juba varastes illumineeritud käsikirjades on evangelistid enamjaolt kujutatud evangeeliumi ette paigutatud miniatuuridel antiigi kujutamistraditsioonist lähtuvate täisfiguurportreedena, sageli koos tiivulise lõvi, tiivulise veise, kotka või ingli taolise sümbololendiga. Evangelistisümbolid pärinevad Hesekieli raamatu esimeses peatükis kirjeldatud nägemusest neljast tiibadega olendist kandmas Jumala trooni. Olendeile viidatakse ka Ilmutusraamatus (4:6–9ff), nimetatuna neljaks seeraviks, kuigi kumbki allikas ei seo olendeid evangelistidega.
Kui nelja evangelisti sümbolid on kujutatud koos, ühe olendina, nimetatakse seda tetramorfiks ja see on levinud kujutis Euroopa romaani kunstis, näiteks kirikute freskodel või seinamaalingutel. Bütsantsi kultuuriruumis esineb seda kujutist ka hilisematel sajanditel, kuid Venemaal alates 17. sajandist üksnes vanausuliste ikoonidel.
Evangelistide sümbolitele omistatud tähendused täienesid aja jooksul. Varajane evangeliste Jumala trooni kandva nelja seeraviga sümboolselt samastav sõnastus pärineb Hieronymuselt ja mitmekihilisem variant Hrabanus Mauruselt, kelle järgi võis loomi tõlgendada sümboolselt kolme moodi: evangelistidena, Kristuse olemuse nelja tahuna ja kristlasele pääsemiseks vajalike voorustena. Loomi saab tõlgendada ka ülematena loodu hulgas: inimene kui kõrgeim loodu jumala näo järgi, lõvi kui metsloomade kuningas, veis kui kodustatud loomade kuningas ja kotkas kui lindude kuningas.
Trump
Trump võib tähendada järgmist:
Harju väljak
Harju väljak oli Tallinnas 1948. aastal, Harju tänava ja Rüütli tänava vahelisel alal, 1944. aasta märtsipommitamise käigus purustatud Harju tänava piirkonna hoonete kohal avatud haljasala.
10-sendine euromünt
10-sendine euromünt on euroalas ringluses olev euromünt, mille väärtus on 10 eurosenti.
See on käibel alates aastast 2002. Osad mündid on küll vermitud aastal 1999, aga neid ei lastud toona veel ringlusesse.
Mündi materjaliks on eriline kullavärviline vasesulam nimega Nordic gold. Ühe mündi mass on 4,10 g, diameeter 19,75 mm ja paksus 1,93 mm.
Nußdorf am Haunsberg
Nußdorf am Haunsberg on vald (Gemeinde) Salzburg-Umgebungi ringkonnas Austria Salzburgi liidumaal.
Geograafia
Vald asub Flachgau põhjaosas Haunsbergi loodeküljel Oichteni orus, u. 20 km Salzburgist põhja pool.
Repjekalnsi mõis
Repjekalnsi mõis (saksa keeles Reppekaln, läti keeles Repjekalna muiža) oli rüütlimõis, hiljem Vastse-Laitsna kõrvalmõis (fideikomiss) Liivimaal Valga kreisis Apekalnsi kihelkonnas. Mõisakompleks asub tänapäeval Lätis Smiltene piirkonnas Trapene vallas.
Mõisa suurus
Bienenstammi andmetel oli mõisa suurus 1816. aastal kaks adramaad, sellele allus 113 mees- ja 116 naishinge.
Shinyanga piirkond
Shinyanga piirkond on 1. järgu haldusüksus (piirkond) Tansaanias. Piirkond asub riigi põhjaosas.
Sandy Bridge
Sandy Bridge on selle Inteli protsessorite mikroarhitektuuri koodnimi, mis on Nehalemi mikroarhitektuuri järglane. Sandy Bridge'i arhitektuuriga protsessoreid nimetatakse ka teise generatsiooni Intel Core'i protsessoriteks. Sandy Bridge'i protsessorid valmistatakse 32 nm tootmisprotsessiga. Ivy Bridge on selliste protsessorite koodnimi, mis on Sandy Bridge'i mikroarhitektuuriga ja valmistatud 22 nm tootmisprotsessiga. Sandy Bridge'i mikroahitektuuri protsessorituumad töötati põhiliselt välja Inteli Iisraelis Haifa linnas asuvas teaduskeskuses. Algne koodnimi oli Gesher, mis heebrea keeles tähendab 'silda'. Esimest korda demonstreeris Intel Sandy Bridge'i protsessorit avalikult septembris 2009.
Tehnoloogia
Nehalemi arhitektuuriga võrreldes parandatud omadused:
Ivy Bridge
Ivy Bridge on Inteli nende Sandy Bridge'i protsessorite koodnimi, mis on valmistatud 22 nm tootmismeetodil. Inteli 22 nm tootmismeetodi põhiliseks uuenduseks peale väiksemate kiipide on kolme väravaga ehk 3D-transistorid. Inteli sõnul on selle tehnoloogia abil võimalik kiipide voolutarvet tunduvalt vähendada. Ivy Bridge'i protsessorid on tagasiühilduvad Sandy Bridge'i tooteperega. Siiski vajavad vana kiibistikuga emaplaadid baasvahetussüsteemi uuendust. Intel plaanib välja anda ka uue emaplaadi kiibistiku (Panther Point) koos Ivy Bridge'i protsessoriga. Panther Pointi peamisteks uuteks funktsioonideks on kiibistikku sisse ehitatud USB 3.0 tugi ja PCI Express 3.0 siini tugi.
Sandy Bridge'i arhitektuuriga võrreldes on parandatud järgmist:
Inteli jõudluse eesmärgid (võrreldes Sandy Bridge'iga):
Sülearvutiprotsessorid
Protsessorimudeli sufiksite seletused:
Viga Cougar Pointi kiibistikus
31. jaanuaril 2011 teatas Intel, et eemaldab müügilt ning kutsub tagasi kõik seni müüdud P67- ja H67- (mudel SLH84/SLH82) kiibistikul põhinevad emaplaadid. Sandy Bridge'i kiibistikel Z68 ja Q67 seda probleemi ei esinenud. Tagasikutsumise põhjuseks oli probleem kiibistikus, mis võib lõppeda SATA-II pordi ülesütlemisega. Porti ühendatud kõvaketastele ja neile salvestatud andmetele ohtu ei ole. Inteli sõnul esineb see probleem keskmiselt 5% kasutajatel 3 aasta jooksul. Vea tõenäosus kasvab, kui kasutaja salvestab või loeb andmeid kõvakettalt intensiivsemalt.
Intel peatas ajutiselt 67-seeria kiibistiku müügi oma partneritele. Kaks nädalat hiljem Intel siiski taastas vigase kiibistiku müügi arvutitootjatele tingimusel, et seda kasutatakse ainult sellistel emaplaatidel, kus see viga ei avaldu. 14. veebruaril alustas Intel parandatud kiibistiku müüki (mudelid P67 SLJ4C ja H67 SLJ49). Inteli hinnangul läks see probleem ettevõttele maksma 1 miljard dollarit. Emaplaatide tootjad (nagu ASUS ja Gigabyte Technology) ja arvutite tootjad (nagu Dell ja Hewlett-Packard) lõpetasid vigase kiibistikuga toodete müügi ning hakkasid pakkuma kas vigase toote asendamist või ostetud toote eest raha tagasi.
Kriitika
Üldiselt on tehnikaajakirjanikud Sandy Bridge'i arhitektuuriga protsessorid positiivselt vastu võtnud. Kritiseeritakse vaid Inteli otsust lubada üle kiirendada väheseid Sandy Bridge'i protsessoreid. K-versiooni mudelid on ainukesed, mida on võimalik üle kiirendada, aga nendegi puhul on vähem võimalusi kui Nehalemi arhitektuuri puhul.
Järeltulijad
Sandy Bridge'i ja Ivy Bridge'i järeltulijaks on mikroarhitektuur Haswell. Eeldatavalt tulevad Haswelli arhitektuuril põhinevad protsessorid turule aastal 2013. Tootmiskulude vähendamiseks soovib Intel Haswelli protsessoritel panna pingestabilisaatorid otse protsessori plaadile. Lisaks on Intel lubanud rohkem tähelepanu pöörata graafika arvutusvõimsuse prandamisele.
Prekariaat
Prekariaat (inglise keeles precariat) on töökohtade vähenemise tõttu tekkinud uus sotsiaalne klass, juhu- ja tükitöödest sõltuv ja ebakindel tööjõud, kel pole selgepiirilist tööalast identiteeti ning kelle hulgas on väga erinevate eluvaldkondade esindajaid. Prekariaat sõltub lühiajalistest töölepingutest, millega enamasti ei kaasne sotsiaalseid garantiisid.
Prekariaat on tekkinud prekaarsuse (inglise keeles precarity) tulemusel, viimane on postfordistliku majandussüsteemi ja väärtuste negatiivne kaasnähe, mis hõlmab spetsiifilisi (lühiajalisi) töösuhteid, madalat sissetulekut, lagunevat sotsiaalkindlustussüsteemi ja kasvavaid kulutusi eluasemele ja esmatarbekaupadele.
Limericki Ülikool
Limericki ülikool (iiri keeles Ollscoil Luimnigh) on ülikool Iirimaal Limerickis.
Õppeasutus asutati 1972 ja ülikooli staatus alates 1989.
Ülikoolis õpib üle 13 000 üliõpilase.
Pieršamajski rajoon (Viciebsk)
pisi|left|Vaade üle [[Daugava| Lääne-Dvina rajooni uuselamutele]] Pieršamajski rajoon on 2. järgu haldusüksus (rajoon) Viciebski linna koosseisus Valgevenes. Rajooni pindala on 35 km². 2009. aasta seisuga elas seal 170 970 inimest.
Rajoon moodustati 19. juulil 1940. See koosneb kahest suurest elamupiirkonnast. Üks neist kannab nime Markaŭščyna ja on saanud nime Marki Püha Kolmainu kloostri järgi, mis rajati sinna 1576. aastal. Kloostri rajas sealne maaomanik Mark Ziamianin, kes ehitas oma kätega mitu kloostri hoonet. Tema järgi on saanud nime klooster ja hiljem ka selle ümbruskond. Tänapäeval domineerivad Markaŭščynas ja kogu rajoonis Nõukogude perioodil rajatud korterelamud.
Täitevkomitee hoone asub aadressil 1-я Пралетарская вуліца 14, rajooni juhib Mikałaj Arloŭ.
Berliini lõvijaht
Berliini lõvijaht oli 2023. aasta juuli II poolel Saksamaa pealinnas Berliinis ja selle ümbruses toimunud ebaõnnestunud jaht seni tuvastamata ulukile, kelleks esmalt arvati olevat emalõvi.
Jaan Tangsoo
Jaan Tangsoo (sündinud 20. mail 1963) on eesti kirjanik.
Kirjandustee algas 1990. aastal, kui osales romaanivõistlusel ning sai seal märgitud. Jaan Tangsoolt on ilmunud 19 raamatut.
Elulugu
Jaan Tangsoo sündis Tõrvas ning oli ainus laps peres. Ta lõpetas Tõrva 8-klassilise Kooli. Seejärel õppis Pärnu Kutsekeskkoolis ehituseriala, mistõttu on mitme teose tegevus seotud Pärnuga.
Teenis 1980. aastate alguses Nõukogude armees ehitusvägedes ning selle perioodi põhjal on kirjutatud esimene, autobiograafiliste sugemetega romaan "Kroonukuue kütkes".
Pärast sõjaväge töötas kuni 1992. aastani ehitusel, hiljem oli vabakutseline.
Looming
Üldiselt võib Jaan Tangsoo raamatud jagada kolme rühma: ühiskonnakriitilised teravasüžeelised romaanid, empaatilised lasteraamatud ja huumoriraamatud.
Isiklikku
Isa Lembit Tangsoo oli Tõrva piirkonnas tuntud seltsielu edendaja ja esperanto keele aktivist. Ema nimi on Valli Tangsoo.
Jaan Tangsoo on abielus geograafiaõpetaja Laine Tangsooga.
Mäe-Lehtsoo tamm
pisi|Mäe-Lehtsoo tamm Mäe-Lehtsoo (ka Mäe-Lõhtsuu) tamm on Võrumaal Antsla vallas Kirikukülas kunagise Mäe-Lõhtsuu veski lähedal kasvav põlispuu. Tüve ümbermõõdu järgi on Mäe-Lehtsoo tamm Eesti jämedaima, Tamme-Lauri tamme järel teisel kohal. Tüve ümbermõõt on 7 meetrit, kõrgus oli 1998. aastal 28 meetrit. Hendrik Relve andmetel on Mäe-Lehtsoo tamm suurima tüve mahuga tamm Eestis – puu tüvi kõrgub märkimisväärselt ahenemata ligi 6 meetri kõrgusele.
ISMN
ISMNi saavad kõik noodid (trükitud või elektroonilisel kujul), sh:
Harju-Madise kirikumõis
Harju-Madise kirikumõis (saksa keeles Pastorat Matthias) oli kirikumõis Harju-Madise kihelkonnas Harjumaal.
Nüüdisajal jääb mõis Harju maakonda Lääne-Harju valda Harju-Madise külla.
Silver Creek
Silver Creek võib tähendada järgmist:
Väike-Laitsna mõis
Väike-Laitsna mõis ehk Mazlaicene mõis (saksa keeles Klein-Laitzen, läti keeles Mazlaicenes muiža) oli riigimõis Liivimaal Valga kreisis Apekalnsi kihelkonnas. Tänapäeval asuvad mõisa maad Lätis Alūksne piirkonnas Veclaicene vallas, mõisakompleksi sellel mõisal ei olnud.
Calhouni maakond (Texas)
Calhouni maakond (Calhoun County) on maakond Ameerika Ühendriikides Texase osariigis.
Maakonna halduskeskus on Port Lavaca.
Maakond moodustati 1846. aastal.
BSD-litsents
BSD-litsents on tarkvaralitsents, mida algselt kasutati operatsioonisüsteemi BSD kaitsmiseks.
BSD-litsentsideks kutsutakse ka modifitseeritud ja lihtsustatud variante algsest litsentsist.
BSD seab vähe piiranguid tarkvara ja selle lähtekoodi kasutamisele. BSD all olevat lähtekoodi kasutades või muutes ei ole kohustust seda vabalt levitada. Samuti võib muudetud tarkvarale rakendada teistsuguse litsentsi ning kasutada seda kommertstoodetes ning suletud lähtekoodiga tarkvaras tingimusel, et jääb alles tekst originaalautori autoriõiguse kohta ning tekst vastutuse ja garantii puudumise kohta. See on erinev GNU GPL-ist, mis ei luba kasutamist firmaomases tarkvaras.
4-osaline litsents (algne)
Algne litsents sisaldas tingimust, et tarkvara reklaamtekstides peab sisalduma allikale viitav lause: "This product includes software developed by the ." See tekitas olukorra, kus eri asutuste/organisatsioonide loodud tarkvara kombineerimisel ühes tarkvaratootes pidi iga asutuse/organisatsiooni kohta välja kirjutama eraldi litsentsi.
3-osaline litsents (uus ehk modifitseeritud)
22. juulil 1999 võeti litsentsist välja reklaamtekstide kohta käiv lause. Uus litsents sai ühilduvaks GPL-iga. OSI kinnitas selle vaba tarkvara litsentsiks.
2-osaline litsents (lihtsustatud või FreeBSD-litsents)
Kaheosaline BSD-litsents erineb kolmeosalisest selle poolest, et puudub tingimus, mille kohaselt ei tohi tuletatud toodete reklaamimisel kasutada algsete autorite nimesid ilma loata. Samuti lisati lause, mis selgitab, et toote autori vaated ei pruugi kokku langeda FreeBSD projekti omadega. Teised projektid, näiteks NetBSD, kasutavad samasugust litsentsi, kuid ilma viimase lauseta.
PRO (ansambel)
PRO oli ansambel, mis on asutatud 1984. aastal Raplas. Stiil oli (kosmi heavy raju) punk-rock. Bänd lõpetas tegevuse 1989. või 1990. aastal "NoorteMuusa" festivali järel, kus jäädi teiseks.
Asutajaliikmed olid Tarmo Komsaare, Marjo Luik ja Ardi Tabor. Neljas liige, trummar Tarmo Kukk, liitus aasta pärast asutamist. Trummar võeti bändi, sest tagus vasturütmi (ei ole looga rütmis, sel ajal haruldane nähtus).
Dzwola
Dzwola on küla Poolas Lublini vojevoodkonnas Janów Lubelski maakonnas, Dzwola valla halduskeskus. Dzwola asub Janów Lubelskist 11 km idas ja Lublinist 62 km lõunas.
Dzwolat on esmamainitud 1245. aastal.
Ruvuma piirkond
Ruvuma piirkond on 1. järgu haldusüksus (piirkond) Tansaanias. Piirkond asub riigi lõunaosas, piirnedes lõunas Mosambiigiga ja läänes Njassa järvega, mille teisel kaldal on Malawi.
Suchowola
Suchowola sai linnaõigused 1777. aastal, kuid kaotas need 1950. aastal. 1997. aastal sai Suchowola linnaõigused tagasi.
1775. aastal püüdis astronoom Szymon Antoni Sobiekrajski välja arvutada Euroopa geograafilist keskpunkti. Sobiekrajski arvutuste kohaselt asub Euroopa geograafiline keskpunkt Suchowolas. Ent sellele on ka mitmeid teisi pretendente.
Suchowola lähedal Okopy külas on sündinud katoliku vaimulik Jerzy Popiełuszko (1947–1984). Jerzy Popiełuszko käis koolis Suchowolas, kus ta lõpetas 1965. aastal lütseumi.
Muusikafestival
Muusikafestival on perioodiliselt korraldatav muusika festival, kus esitatakse teatud žanri, ajastu, piirkonna või helilooja(te) muusikat. Mõnikord on muusikafestivalid laiema haardega pidustuste (festivalide) osaks.
Franklin Chang-Diaz
Franklin Chang-Diaz (sündinud 5. aprillil 1950) on Ameerika Ühendriikide ärimees, füüsik ja endine NASA astronaut.
Chang-Diaz kolis Costa Ricast Ameerika Ühendriikidesse 1967. aastal ja 1977. aastal sai ta Ameerika Ühendriikide kodakondsuse. 1973. aastal sai ta Connecticuti Ülikoolist bakalaureusekraadi masinaehituses ja 1977. aastal sai ta Massachusettsi Tehnoloogiainstituudist doktorikraadi plasmafüüsikas. Chang Diazi emapoolsed juured on Costa Ricas ja isapoolsed Hiinas.
Ta valiti 1980. aastal NASA astronaudiks ja on Jerry Rossi järel teine inimene, kes on kosmoses käinud rekordilised seitse korda. Chang-Diazi esmalend oli STS-61-C, mis toimus 1986. aastal. Järgmised missioonid olid 1989. aastal toimunud STS-34, 1992. aastal STS-46, 1994. aastal STS-60, 1996. aastal STS-75 ja 1998. aastal STS-91. Tema viimane missioon oli 2002. aastal toimunud STS-111, mille ajal väljus ta kolm korda avakosmosesse. Chang-Diaz lahkus NASAst 2005. aastal.
Pärast NASAst lahkumist asutas ta Ad Astra Rocket Company, mis tegeleb rakettmootorite väljatöötamisega. Peale selle on ta keskkonnaaktivist ja õpetab Rice'i ülikoolis füüsikat ja astronoomiat.
Niina Koskela
pisi|200px| Niina Koskela (2009)
Niina Koskela (aastatel 2004–2009 Niina Sammalvuo; sündinud 8. augustil 1971) on soome päritolu Norra maletaja, naiste suurmeister (2006).
Koskela on kolmekordne Soome naiste malemeister (1990, 2002, 2008). 2012. aastast mängib ta rahvusvahelistel malevõistlustel Norra eest. Ta on osa võtnud 8 naiste maleolümpiast – Soome (1990, 1992, 1998, 2002–2008) ja Norra (2014) naiskonna koosseisus.
Ta mängis naiste maailmameistrivõistlustel. 1991. aastal MM-i tsoonidevahelisel turniiril Suboticas (35 osavõtjat) sai Koskela 34. koha. 2000. aastal pääses ta MM-i turniirile New Delhis (64 osavõtjat, nokautsüsteem), kus ta sai turniiritabelis 50. asetvse. Ta Võitis vastase avaringis, kuid kaotas teises ringis Nana Ioselianile.
Massiaru raudteejaam
Massiaru raudteejaam oli raudteejaam kitsarööpmelise Riisselja–Orajõe raudtee 29,8 kilomeetril. Jaama asukoht jääb tänapäeval Pärnumaa Häädemeeste valla Massiaru külla. Jaam avati aastal 1923. Rajamisel jäi see Laiksaare valda.
Massiaru raudteejaam suleti 1975. aastal. Jaamahoone on varemetes.
Massiarule eelnes Riisselja poolt Laiksaare raudteejaam ja järgnes Teaste raudteepeatus.
Eesti rokkmuusika
Eesti rokkmuusika on Eestis viljeldav rokkmuusika. Enamjaolt iseloomustavad seda eestikeelsus ning rahvusliku omapäraga vorm, folk- ja etno-rocki puhul ka rahvamuusika kasutamine.
Rokkmuusika jõudmine Eestisse
Eestis hakkas rokkmuusika levima 1950. aastate lõpus, peamiselt tuntud raadiojaamade kesk- ja lühilainesaatjate (Radio Luxembourg, Radio Nord jt) kaudu. Sellele aitas tublisti kaasa          magnetofonide levik ja rokkmuusika salvestamine välismaa raadiojaamadest, heliplaadid olid raskesti kättesaadavad. Nõukogude Liidus oli sel ajal nn sulaaeg ja Lääne muusika suhtes olid võimud muutunud mõnevõrra leplikumaks, eriti pärast Nikita Hruštšovi visiiti Ameerika Ühendriikidesse ja Ameerika Ühendriikide näitust Moskvas 1958. aastal. See polnud enam varase rock'n'roll 'i ja rockabilly, vaid suurel määral juba elektrikitarri põhipillina kasutava rock 'i ja instrumentaalse rock 'i (k.a surf-rock i) ajastu. Elektrikitarride puudumise tõttu hakati neid ise valmistama ja võimendina püüti kasutada toekamaid raadiovastuvõtjaid. Sellega saavutati väiksemates ruumides, nagu kodune garaaž või suurem keldriruum, piisavalt kvaliteetne heli selliste ansamblite nagu The Shadows või The Ventures stiilis. Avalike esituste ja helisalvestusteni jõudsid sel perioodil vaid vähesed professionaalsed kitarristid (näiteks Emil Laansoo).
Rokkmuusika Eestis 1960. aastatel
Eesti esitajate ja autorite seas hakati rokkmuusikaga avalikumalt tegelema 1960. aastate keskpaiku. See oli aeg, kui maailmas sai populaarseks Suurbritannia biitmuusika, ennekõige mersey-beat ja seda esitavad bändid eesotsas ansambliga The Beatles.
Eestis tekkisid sel ajal peaaegu igas koolis, ka 8-klassilistes põhikoolides elektrikitarrimuusikat esitavad ansamblid. Enamik neist suutis paremal juhul mõne looga koolipeol esineda, kuid väga vähestel õnnestus suurematele lavadele pääseda.
Eesti esimesed rokkansamblid olid enamjaolt tolleaegseid Suurbritannia muusikaedetabeli lugusid mängivad kõrgkooliõpilaste bändid. 1960. aastate tuntuimad ansamblid olid Juuniorid (esimene), Optimistid, Mikronid, Kontrastid ja Virmalised.
Hoolimata Nõukogude Liidu võimude ametlikust vastuseisust (rokkmuusikat nähti soovimatu Lääne mõjuna), said mõned ansamblid mitteametlikult päris kuulsaks. Nad mängisid tantsupidusid korraldavates klubides ja nimetasid ennast tantsumuusikaansambliteks.
Mõned ansamblid suutsid teha korralikke stuudiosalvestisi ja esineda paar korda televisioonis juba 1960. aastate teisel poolel.
Progressiivne rokk Eestis
1960. aastate lõpus ja 1970. aastate alguses, kui rock'n'roll arenes mitmetes suundades (hard rock, art rock, progressiivne rokk jne) ja noorelt alustanud Eesti muusikud vananesid, muutus rokkmuusika detailsemaks. Eestis sai kõige popimaks raske roki mõjutustega progressiivne rokk. 1960. aastatel muusikukarjääri alustanud ja seda jätkanud muusikutest said tuntud isikud ning osa neist huvitus progressiivsest rokist väga. Progressiivse või nn intellektuaalse rokiga näidati, et rokkmuusikal on sügavam tähendus.
Korralike muusikariistade puuduses polnud see ülesanne kerge, kuid leidusid mõned sellest huvitatud noored insenerid, nagu näiteks Härmo Härm, kes olid võimelised rokkbändidele sobivaid elektrikitarri efektiseadmeid (fuzz, wow jt) ja elektroonilisi muusikainstrumente looma, nende hulgas isegi süntesaatoreid. Tolle aja ansamblitest said neid kasutada vähesed, esimesena Keldriline Heli ehk Väntorel, mille liige Härmo Härm ka oli. Süntesaatorit mängis Sven Grünberg.
Oluline ansambel oli Ruja, kus tegutses ka laulja ja helilooja Rein Rannap.
Rokkmuusika Eestis 1970. aastatel
1970. aastatel moodustati Eestis mitmeid rokkmuusikat esitanud ansambleid. Olulisemad nendest olid Fix, Ornament, Apelsin ja Rock Hotel.
Hard rock Eestis
Gunnar Graps ja Magnetic Band olid ühed esimesed hard rock 'i esitajad Eestis.
Sellele järgnes disco-rock 'i ajastu, ja mitmed Eesti lauljad ning ansamblid saavutasid Nõukogude Liidus väga suure tuntuse (Jaak Joala, Anne Veski, Tõnis Mägi, Marju Länik, Ivo Linna, Gunnar Graps jt).
Rokkmuusika Eestis 1980. aastatel
Üldiselt oli Eesti rokkmuusika 1980. aastatel pop-rock 'iliku suunaga, eeskujud olid The Europe jt. Tehti ka reggae-stiilis muusikat.
Rokkmuusikas tekkis taasiseseisvumise eel märkimisväärne isamaalise roki laine (Alo Mattiisen jt).
Rokkmuusika Eestis 1990. aastatel
1990. aastatel, iseseisvuse taastamise järel, tekkis Eesti rokkmuusikas uus laine: Mr. Lawrence, Smilers, Vaiko Eplik jt.
Suured olid electropop 'i, techno, trance 'i ja räppmuusika mõjutused.
Eesti rokkmuusika jõudis lauluvõistlusele "Eesti eurolaul", mille võitja esindas Eestit Eurovisiooni Lauluvõistlustel.
Rokkmuusika Eestis 21. sajandil
21. sajandil on Eesti rokkmuusikas märgatav olnud folk-rock 'i ja etno-rock 'i esiletõus.
2001. aastal võitis Eesti rokklaul "Everybody" Tanel Padari, Dave Bentoni ja ansambli 2XL esituses Eurovisiooni lauluvõistluse. Teistel Eestit esindanud rokklauludel nii hästi ei ole läinud.
Lauluvõistlusest "Eesti eurolaul" sai 2009. aastast "Eesti laul", kus on rokkmuusika samuti märkimisväärselt esindatud olnud.
270 Park Avenue
JPMorgan Chase Building aadressil 270 Park Avenue on ehitamisel olev ülikõrge pilvelõhkuja (423 m) New Yorgis, mis peaks valmima 2020. aastate keskel. Samal aadressil asus varem samuti pilvelõhkuja (216 m), mis lammutati 2021. aastaks.
Sügaval krundi all kulgevad East Side Accessi liinid, mis suunduvad Grand Central Terminali, millelt arendaja ostis õhuõigused.
pisi|vasakul|Varasema kõrghoone lammutamine
Kuflew
Kuflew on küla Poolas Masoovia vojevoodkonnas Mińsk Mazowiecki maakonnas Mrozy vallas. Kuflew asub Mrozyst 7 km lõunas.
Optibet Hokeja Līga
Optibet Hokeja Līga on Läti jäähoki kõrgeim liiga. Liiga on loodud 1931. aastal. Liigas mängib 9 klubi.
Kuflew
Kuflew sai linnaõigused 1531. aastal, kuid kaotas need 1820. aastal.
Inseneripedagoogika
Inseneripedagoogika on pedagoogika interdistsiplinaarne haru, mille tuumaks on Klagenfurti, Praha ja Dresdeni inseneripedagoogika koolkondade teaduslik alus. Inseneripedagoogika tegeleb insenerivaldkonna, sh STEM (Science, Technolgy, Engineering, Mathematics) valdkonna õppeainete mõjusa õpetamise pedagoogiliste probleemide, hariduskorralduse, uurimismeetodite, õppekavateooria, didaktika (sh metoodika) ja praktikaga, aga ka inseneripedagoogika ajalooga ning mõtestatud õppimise toetamisega.
Inseneripedagoogika on üks paljudest pedagoogika nüüdisaegsetest harudest, nagu näiteks andragoogika, eelkooli-, kooli-, militaar-, muuseumi-, meditsiini-, interpretatsiooni-, muusika-, elamus-, kunsti-, ettevõtlus-, spordi-, religiooni-, sotsiaalpedagoogika jpt.